b'\n_START_ARTICLE_\nMarcelino Teodoro\n_START_PARAGRAPH_\nSi Marcelino Teodoro (ipinanganak 2 Agosto 1970) ay isang politiko sa Pilipinas. Kasalukuyan siyang nanuningkulan bilang alkalde ng Lungsod ng Marikina.\n_START_SECTION_\nPanukalang batas\n_START_PARAGRAPH_\nNoong 2007, naghain si Teodoro kasama ang kapwang mambabatas na si Narciso Santiago ng isang panukalang batas na nalalayong ipagbawal ang mga motorsiklo sa mga pangunahing lansangan at lansangang bayan (highways) katulad ng EDSA.  Ito ang House Bill 3080 na naihain dahil sa mga aksidente sa motorsiklo na nagdudulot ng kamatayan at pagkasugat at tinuturing na isang "pampublikong epidemya sa kalusugan."  May mga ilang motorista ang tumutol dito. Nilinaw ni Teodoro na hindi niya pinagbabawal ang mga motorsiklo sa mga kalye. Bagkus naghain pa siya ng panukalang batas na naglalaan para sa "segregated lane" (bukod na daanan)  para sa mga ito.'